Diari Oficial de la Generalitat Valenciana


Sumari del DOGV 5326, del 17-08-2006 (2006/8417)

RESOLUCIÓ de 5 de juliol del 2006, de la Conselleria d'Economia, Hisenda i Ocupació, per la qual s'accepta la cessió gratuïta de l'edifici .Casa Mestre Penya. situat al carrer del Castell, 23, cantonada carrer dels Dolors, de Sagunt (València), realitzada per l'ajuntament del dit municipi a favor de la Generalitat, per a ser destinat a usos museístics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5326

Data del DOGV
:   17-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8417


Data del document
:   05-07-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Sagunt
    * cultura regional
    * propietat immobiliària
    * transmissió de la propietat

RESOLUCIÓ de 5 de juliol del 2006, de la Conselleria d'Economia, Hisenda i Ocupació, per la qual s'accepta la cessió gratuïta de l'edifici .Casa Mestre Penya. situat al carrer del Castell, 23, cantonada carrer dels Dolors, de Sagunt (València), realitzada per l'ajuntament del dit municipi a favor de la Generalitat, per a ser destinat a usos museístics. [2006/8417]  
L'Ajuntament de Sagunt, en sessió plenària realitzada el dia 17 d'octubre de 1997, va acordar la cessió gratuïta a la Generalitat de l'edifici .Casa Mestre Penya. situat al carrer del Castell, cantonada carrer dels Dolors, 23, de la dita població.  
A proposta de la Conselleria de Cultura, Educació i Esport es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de rehabilitar l'edifici per a destinar-lo a usos museístics, amb subjecció al que disposa l'article 111.1 del Reglament de Béns de les Entitats Locals.   
Consta en l'acord mencionat adoptat per l'ajuntament que s'ha instruït expedient d'acord amb els preceptes continguts en l'article 110 del Reglament de Béns de les Entitats Locals, així com que l'immoble està destinat a activitats museístiques, segons informe de la Direcció General de Règim Econòmic de la Conselleria de Cultura, Educació i Esport.  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte al servici públic educatiu i adscrit a la Conselleria de Cultura, Educació i Esport a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat de l'edifici denominat .Casa Mestre Penya. realitzada per l'Ajuntament de Sagunt que té 400 m² de superfície, 312 m² segons informe tècnic de 22 de març de 2006 de la Direcció General de Règim Econòmic de la Conselleria de Cultura, Educació i Esport, situat al carrer del Castell, 23, de la dita població, que confronta: dreta, entrant casa de Manuel Gargallo López; esquerra, carrer dels Dolors, i fons, Jesús Novoa Pérez.  
Consta inscrita en el Registre de la Propietat de Sagunt al tom 352, llibre 65, foli 225, finca 600, inscripció 7ª.  
Referència cadastral: 2660525LT0412E0394YE.  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Sagunt es fa amb la condició de rehabilitar i destinar l'immoble a usos museístics i amb subjecció al que disposa l'article 111 del Reglament de Béns de les Entitats Locals.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic cultural i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
Cinqué  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 5 de juliol del 2006.  
El conseller d'Economia, Hisenda i Ocupació:  
GERARDO CAMPS DEVESA